text: Hjertestarter redder håndboldspillers liv
  15 juni 2013 kl. 14.21
  21-årige Anesa Tajic fik torsdag aften hjertestop under en pokalkamp mellem Tarm-Voersum og Horsens. Hun blev genoplivet, fordi der var en hjertestarter i den hal, hvor kampen blev spillet.
  Den tidligere KIF Vejen-spiller kan takke sin træner Martin Mikkelsen og sin holdkammerat Sarah Clausen fra 1. divisionsklubben Tarm-Foersum for at reagere hurtigt, da Anesa Tajic pludselig blev dårlig og mistede bevidstheden under kampen mod Horsens i Tarm Idrætscenter.
  Ved hjælp af idrætscenterets hjertestarter fik de genoplivet Anesa Tajic. Hun blev efterfølgende bragt til Skejby Sygehus, hvor hun nu er i bedring.
  På www.hjertestarter.dk kan du se, hvor den nærmeste hjertestarter er i dit lokalområde.
  